TPCH แนวโน้มครึ่งหลังปี 58 โดดเด่นจากการบันทึกกำไรเพิ่มสองโครงการ
TPCH แนวโน้มกำไรสุทธิจะเติบโต 21.2% เทียบช่วงเดียวกันของปีก่อน ในปี 58 สู่ระดับ 34.5 ล้านบาท แนวโน้มครึ่งหลังปี 58 โดดเด่น จากการบันทึกกำไรเพิ่มสองโครงการ นอกจากนี้คาดจ่ายไฟฟ้าเชิงพาณิชย์โครงการมหาชัย (โครงการที่ 3) ในเดือน พ.ย. 58 หนุนผลประกอบการ 2H15 เติบโตก้าวกระโดด (ประกาศ COD โครงการแม่วงศ์ (8 MW) ในวันที่ 13 ต.ค. 58แล้ว) 
9 พ.ย. 2558

บล.โนมูระ พัฒนสิน ระบุในบทวิเคราะห์ (9 พ.ย.) ว่า บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH คาดกำไรสุทธิไตรมาส 4/58 แตะที่ระดับ 7.14 ลบ. +72.5% เทียบไตรมาสก่อนหน้า, +89.9% เทียบช่วงเดียวกันของปีก่อนจะเป็นไตรมาสที่เติบโตแข็งแกร่งที่สุด เนื่องจากเริ่มบันทึกโครงการแม่วงศ์ 8 MW เป็นโครงการที่ 2 แล้ว
มูลค่าเหมาะสมปี 59 เป้าหมาย 23.03 บาท เราคาดแนวโน้มกำไรสุทธิจะเติบโต 21.2% เทียบช่วงเดียวกันของปีก่อน ในปี 58 สู่ระดับ 34.5 ล้านบาท แนวโน้มครึ่งหลังปี 58 โดดเด่น จากการบันทึกกำไรเพิ่มสองโครงการ
นอกจากนี้คาดจ่ายไฟฟ้าเชิงพาณิชย์โครงการมหาชัย (โครงการที่ 3) ในเดือน พ.ย. 58 หนุนผลประกอบการ ครึ่งหลังปี 58 เติบโตก้าวกระโดด (ประกาศ COD โครงการแม่วงศ์ (8 MW) ในวันที่ 13 ต.ค.58 แล้ว)